Nóg 'n Banksy-skildery vir miljoene opgeveil | Maroela Media
Nóg 'n Banksy-skildery vir miljoene opgeveil
Die Banksy-kunswerk 'Girl with Balloon', wat Vrydag opgeveil is. (Foto: Linda Abi Assi / AFP)
'n Weergawe van die bekende straatkunstenaar Banksy se "Girl with Balloon" is Vrydag vir meer as £3 miljoen (ongeveer R25 miljoen) op 'n veiling deur die afslaer Christie's verkoop.
Dit is verwag dat die skildery, wat 'n meisie uitbeeld wat na 'n ballon reik, vir tussen £2,5 miljoen en £3,5 miljoen sou verkoop. Die prent is in twee aparte rame uitgebeeld.
Dit kom 'n dag nadat 'n versnipperde werk van dieselfde kunstenaar 'n rekordbedrag by Sotheby's gehaal het.
Die versnipperde weergawe van "Girl with Balloon" het Donderdag meer as £18 miljoen (ongeveer R324 miljoen) op 'n veiling gehaal. Dit is die grootste bedrag waarvoor 'n skildery deur dié kunstenaar nog verkoop is.
Die skildery, wat nou "Love is in the Bin" heet, is in Oktober 2018 vir "net" £1,1 miljoen (meer as R17 miljoen) opgeveil, voor dit deur 'n versnipperaar begin beweeg het wat in die raam verskuil was.
Talle weergawes van "Girl with Balloon" het reeds in gedrukte vorm en aanlyn verskyn, nadat dit aanvanklik in 2005 op 'n muur in die ooste van Londen, Engeland, aangebring is. Dit is al deur die Britse pers as een van die "invloedrykste kunswerke van die 21ste eeu" beskryf.
Belaglik hoe die super rykes kan geld mors. As dit ek was het ek gaan kos koop en dit vir die armes uitgedeel.
Koop liewer vir my 'n Ferrari. Jy kan ten minste soe bietjie lekker met hom ry, instede om na twee plakkate op 'n muur te kyk!
Kyk, as geldmors 'n siekte was… DIs nou absoluut verby belaglik om so baie geld te mors op 'n tekening wat 'n 5jarige beter sou kon doen. Maar net omdat die kunstenaar kamstig bekend is (het self nog nooit van hom gehoor nie), nou is mal mense bereid om hul geld so te mors. Ek dink ek moet ook sulke simpel prentjies begin teken en verkoop. Dalk kan ek ook ryk word so. Vaderland, wat kon nie alles met daardie geld gedoen word nie?!
net belaglik!!! Hoeveel mense kon ons voed? dis n pret nie wat hang teen jou muur en as jy gaste het, brag jy net oor die bedrag wat jy spandeer het. asof jy vr jou gaste sê, julle klomp arm g*tte. Ja nee dit sal jou n plek in die hemel verseker 'n prentjie teen jou muur maar mense vrek van die honger, maak geen sin nie.